b'\n_START_ARTICLE_\nTelefonsko glasovanje\n_START_PARAGRAPH_\nTelefonsko glasovanje (angle\xc5\xa1ko televoting) je na\xc4\x8din glasovanja, pri katerem glasovalec odda svoj glas s telefonskim klicem ali po\xc5\xa1iljanjem kratkega sporo\xc4\x8dila. Vsak kandidat ima svojo telefonsko \xc5\xa1tevilko oziroma geslo, ki ga glasovalec zapi\xc5\xa1e v SMS sporo\xc4\x8dilo. Glasovi se \xc5\xa1tejejo in ovrednostijo samodejno s pomo\xc4\x8djo ra\xc4\x8dunalni\xc5\xa1ke tehnologije._NEWLINE_Telefonska glasovanja potekajo skorajda izklju\xc4\x8dno po televiziji, predvsem v zabavnih oddajah. Eno najbolj znanih telefonskih glasovanj poteka na izborih za Pesem Evrovizije. Evropska radiodifuzna zveza (EBU) je telefonsko glasovanje uvedla sredi devetdesetih let kot alternativo \xc5\xbeiriji. Telefonsko glasovanje je postalo na tem tekmovanju odlo\xc4\x8dilno pri izbiri zmagovalca. Le redke dr\xc5\xbeave se odtlej \xc5\xa1e poslu\xc5\xbeujejo to\xc4\x8dkovanja s pomo\xc4\x8djo strokovne \xc5\xbeirije.\n_START_SECTION_\nSlabosti telefonskega glasovanja\n_START_PARAGRAPH_\nGlavna slabost telefonskega glasovanja je ta, da lahko posameznik v omejenem \xc4\x8dasu odda ve\xc4\x8d glasov. Hkrati ta na\xc4\x8din glasovanja nagovarja predvsem mlaj\xc5\xa1e generacije. Telefonsko glasovanje ne zagotavlja strokovnega in nepristranskega to\xc4\x8dkovanja._NEWLINE_Na Evrosongu je uvedba telefonskega glasovanja mo\xc4\x8dno pove\xc4\x8dala podarjanje glasov sosednjim dr\xc5\xbeavam, ki je sicer bilo prisotno v manj\xc5\xa1ih razse\xc5\xbenostih \xc5\xbee poprej. Po predvidljivih sosedskih vzorcih poteka glasovanje zlasti med Baltskimi in Skandinavskimi dr\xc5\xbeavami, med dr\xc5\xbeavami biv\xc5\xa1e Sovjetske zveze in med nekdanjimi jugoslovanskimi republikami. Pomembno na glasovanje vplivajo tudi izseljenci, zlasti tur\xc5\xa1ki izseljenci v Nem\xc4\x8diji glasujejo mno\xc5\xbei\xc4\x8dno za Tur\xc4\x8dijo, ruski izseljenci za Rusijo ...'